
Martfű Város Polgármesterétől

E L Ő T E R J E S Z T É S
a 2011/2012. nevelési oktatási évben indítható  középiskolai osztályok számáról.
Martfű Város Önkormányzatának Képviselő-testülete 2011. VI. 29-i ülésén tárgyalta a 2011. 08. 01-től létrehozandó Damjanich János Szakképző Iskola, Gimnázium és Kollégiumban 2011/2012. oktatási évben indítható tanulócsoportokra vonatkozó előterjesztést és az Oktatási, Művelődési, Sport, Civil és Egyházi Kapcsolatok Bizottság határozati javaslata alapján döntött az indítható tanulócsoportok számáról. 
 A 2010/2011-es tanév javítóvizsgáinak kimenetele, illetve a felvételi eljárás során kis létszámban jelentkező könnyűipari szakmacsoportba készülő diákok számának  megnövekedése befolyásolta a jelenlegi csoportlétszámokat.
A 2011/2012-es tanévben kísérleti jelleggel indul az élelmiszer-és vegyi áru eladó OKJ képzésben a duális képzési forma, mely új szervezeti kereteket igényel. Nem szervezhető egy osztálykeretben a hagyományos négyéves (2+2) és a hároméves (duális) szakiskolai képzés.  

A 2011. 06. 29-i Képviselő-testületi ülésen jóváhagyott 2011/2012-es tanévben indítható csoportlétszám változott, a 9. évfolyamon induló tanulócsoportok száma két tanulócsoportról háromra emelkedett. 
 A tanulócsoportok számának emelkedése a többletfeladatokkal jár, melyet óraadó kollégák alkalmazásával és túlórákkal oldanak meg.
A következő tanév előkészítése alapos tervezést igényel, hogy hatékony munkaerő kihasználással sor kerüljön a túlórák csökkentésére.

Kérem  a képviselő-testületet, hogy az alábbi határozati javaslat elfogadásával a 2011/2012-es tanévben indítandó tanulócsoportok számára vonatkozó módosítást szíveskedjen jóváhagyni. 
Határozati javaslat

…………/2011. (XI. 15.) Kt. határozat

a 2011/2012. nevelési oktatási évben indítható  középiskolai osztályok számáról. 

Martfű Város Önkormányzatának Képviselő-testülete megtárgyalta a  Damjanich János Szakképző Iskola, Gimnázium és Kollégiumban 2011/2012.  oktatási évben indítható tanulócsoportokra vonatkozó előterjesztést és  az alábbi döntést hozza:

Martfű Város Önkormányzatának Képviselő-testülete jóváhagyja, hogy a 9. évfolyamon 1 szakközépiskolai osztály, 2 szakiskolai osztály, 10. évfolyamon 2 szakközépiskolai osztály és 2 szakiskolai osztály,  a 11.  évfolyamon  1 gimnáziumi osztály, 2 szakközépiskolai osztály, és 1 szakiskolai osztály, a 12. évfolyamon 2 szakközépiskolai osztály, 1 szakiskolai osztály, a 13. évfolyamon 1 gimnáziumi osztály, 1 szakközépiskolai osztály és 1 szakiskolai csoport  indítására kerüljön sor a 2011/2012. tanévben.  

Martfű, 2011. szeptember 15.

dr. Kiss Edit 

polgármester

Készítette:

         Herczegné Horváth Eszter 

         vezető főtanácsos

Látta: 

           Balogh Edith

         címzetes főjegyző
